Predmet: **GLASBENA UMETNOST**

Razred: **6.**

Dragi šestošolci!

Prepojte vse skladbe, ki jih imate zapisane v zvezku.

Na povezavi [VRSTE GLASBIL](https://eucbeniki.sio.si/gls/3254/index1.html) (CTRL + klik-sledi povezavi) rešite naloge.

Predstavitev izbranega inštrumenta ostaja (ta se seveda zamakne - določimo nove datume, ko se vrnemo k rednemu pouku).

Predvsem pa čim več prepevajte, poslušajte glasbo in ostanite dobrovoljni in zdravi ☺.

Učiteljica Vita Mekinda

In še to: Za učence, ki lista z navodili slučajno še nimate,… ponovno prilagam.

**NAVODILA ZA IZDELAVO IN PREDSTAVITEV (PLAKAT, PPT,…) PRI GUM (6.razred)**

Predstavitev naj bo razdeljena na uvod, jedro in zaključek.

V uvodu napoveš, kateri INŠTRUMENT boš predstavil/a in obrazložiš, s kakšnim razlogom si ga izbral/a.

V pomoč in vodilo pri izdelavi: kratka zgodovina razvoja inštrumenta, umestitev v inštrumentalno skupino-pihala, trobila, godala…, zgradba inštrumenta, sorodniki inštrumenta, način igranja, zasedbe, v katerih ta inštrument lahko slišimo (klasične, rock, pop, jazz…), zanimivosti o inštrumentu.

Tema naj bo predstavljena strnjeno (natančno zbiranje informacij), tekst naj vsebuje le pomembne podatke, a ne pozabi na ZANIMIVOSTI ☺.

Predstavitev naj bo izvedena v 3-5 minutah (v ta čas niso vključeni zvočni posnetki).

Zvočni posnetki (odlomki) naj bodo skrbno izbrani (2-4) in NAPOVEDANI (npr. »Sedaj bomo poslušali…«).

Viri, literatura (uporabljena naj bosta najmanj dva vira, od tega vsaj eden pisni). Slike in zvočni posnetki niso všteti (literaturo si lahko sposodiš tudi pri učiteljici).

V zaključku učenec, ki izvaja predstavitev, sošolcem postavi **3-5 vprašanj** o slišani temi.

Po zaključku predstavitve sledi diskusija o predstavljeni temi in o sami izvedbi predstavitve. Predstavitev je potrebno izvesti samostojno ter čim bolj zanimivo.